52. schôdza NR SR - 6.deň - A. dopoludnia
Dátum: 2026-06-02
Poslanec: Lackovič, Marek 
Druh vystúpenia: Vystúpenie v rozprave

My sme tu, myslím, k tomuto bodu vystupovali aj s kolegami v piatok, pretože zásadná vec sa udiala, a to tá, že prišiel teda pozmeňujúci návrh, ktorým rušíte tú možnosť, po ktorej obce, mestá a samosprávy na Slovensku volajú roky, a to je možnosť, aby si mohli, samozrejme, umiestňovať stacionárne radary na svojom území a následne by sa stali dve možnosti. Tá prvá by bola, že výnos z pokút, to nazveme, z neprispôsobivých vodičov alebo z tých hriešnikov, ktoré by porušili tie predpisy, išli by rýchlo a tak ďalej, tak ten výnos by ostal v obecnej kase, alebo by sa udiala možnosť číslo dva, kedy by sa tí tranzitujúci šoféri, tí priestupkujúci, si jednoducho unormálne a jazdili by bezpečnejšie. Na konci dňa obidve možnosti. To znamená aj väčší výnos do obecných a mestských kás alebo aj bezpečnejšia doprava v tých jednotlivých katastroch v obciach a mestách Slovenska by znamenala víťazstvo pre samosprávu, pre bezpečnosť, pre ľudí ako takých. Každý jeden z nás žije v obci alebo v meste. To nie je otázka straníckeho trička. Tu jednoducho si treba povedať tak, ako to je, a to je, že minister Rudolf Huliak a strana vidieka sa postavila proti tomuto návrhu z nejakého neznámeho dôvodu a strana HLAS, ktorá o sebe tvrdí, že je stranou regiónov, tak zrazila opätky. Pán kolega, nenarušujte mi to, veď prihláste sa, zareagujte normálne a bez tých poznámok. Ja toto fakt nepotrebujem počúvať tu, aby ste mi tu do toho skákali. Čiže strana HLAS, ktorá o sebe hovorí, že je stranou regiónov. Hej, hej, hej. Čiže ešte raz, strana HLAS, ktorá o sebe hovorí, že je stranou regiónov, tak zrazila opätky a podala tento pozmeňujúci návrh, ktorým ruší tú možnosť pre obce, aby si mohli umiestňovať stacionárne radary a mohli takýmto spôsobom merať rýchlosť. Ešte raz hovorím, je to vec, po ktorej samosprávy volajú roky na Slovensku a týmto pozmeňujúcim návrhom im beriete túto možnosť, aby si mohli túto dopravu riešiť takýmto spôsobom na svojom území. A čo je veľmi vážne, je to, že my sa stávame jednou z posledných krajín Európskej únie, ak nie úplne poslednou, ktorá toto nebude mať takýmto spôsobom riešené. Čiže je to veľká hanba, ktorá prichádza v tomto momente zo strany HLAS týmto pozmeňovákom a tú svoju chvíľu, ktorú tu mám, využijem na to, aby sme si zrekapitulovali vlastne, že čo ste im za ten prvý polrok v roku 2026 tým obciam a mestám priniesli. A ten zoznam bude pomerne krátky. A dokážem ho, v podstate ten prehľad, zosumarizovať jedným slovom. Priniesli ste im nič. Naozaj sme tu nemali za prvý polrok roka 2026 nič, čím by ste riešili situáciu v samosprávach. A pritom je tu veľmi vážna vec. My sme, ja som o nej hovoril pri každom jednom zákone v kontexte samospráv, ktorý sa čo i len dotýkal od sobášov začínajúc až po neviem čím končiac, že tu máme predsa veľmi zásadnú a veľmi vážnu požiadavku zo strany obcí a miest, ktoré si žiadajú byť vyňaté zo sankčných mechanizmov dlhovej brzdy. Je to tu predložené mnou, kolegom Kišom a kolegyňou Janou Hanuliakovou. Je to tu, bod 44. Budem veľmi sledovať, že ako sa zachováte, pretože toto je veľmi vážna vec, o ktorej samosprávy hovoria, okrem iných, že potrebujú si vedieť zostaviť svoje rozpočty na roky 2027 a tak ďalej. A dnes to nevedia robiť. Štrajkujú, protestujú pred parlamentom dva týždne dozadu alebo tri týždne dozadu. Bol piatok, kedy prišla aj Únia miest Slovenska, aj Združenie miest a obcí Slovenska, aj SK 8, združenie samosprávnych krajov. Stáli tu na schodoch pred parlamentom a prosili o prijatie toho zákona, tej novely v kontexte dlhovej brzdy. Predložili sme to tu, odkladáte to, odkopli ste to. Premiér na tlačovke hovoril o tom, že jednoducho podľa jeho právnych výkladov sa to nemusí novelizovať, že samosprávam nič nebráni, aby si tie svoje rozpočty prijímali. Takýto chaos tu dnes máme. Čiže tá jedna jediná vec, ktorej by sme sa mali venovať, to je ten zákon o dlhovej brzde. Je v nedohľadne, ako dopadne. Toto bola druhá vec, veľmi prospešná, ktorá mohla veľmi výrazným spôsobom pomôcť tej samospráve a hlavne reagovať na tú situáciu, ktorú tu máme, lebo, ak si správne spomínam to číslo kolegu Hargaša z piatku, my sme tu mali o 83 viac mŕtvych v roku 2025 – 24. Ďakujem pekne. Čiže sme tu mali o 83 viac mŕtvych na slovenských cestách. Ani toto vám nestojí za to, aby sme na chvíľočku z tej cesty jednoducho odbočili z tej kratšej cesty a prijali zákon, ktorý môže naozaj do veľkej miery saturovať aktuálnu situáciu na slovenských cestách a môže aj pomôcť tým samosprávam, môže upokojiť tú dopravu, ukľudniť tú dopravu. A tak ďalej. Čiže z mojej strany obrovské sklamanie, že znovu strana HLAS takýmto spôsobom sa postavila macošsky k samospráve. Nie je to prvýkrát. Nie je to prvýkrát a to opakujem, že máte vlastného splnomocnenca pre územnú samosprávu, Michala Kaliňáka, ktorý vystriedal za posledný rok a pol tri funkcie a nepriniesol ani jeden zákon do tohto pléna. Máte vlastného splnomocnenca pre územnú samosprávu, vystriedal tri funkcie. Bol štátnym tajomníkom Kažimír, štátnym tajomníkom na vnútre. Teraz je splnomocnenec pre územnú samosprávu. Nevidíme tu z vašej strany nič. HLAS, strana regiónov. Takže čo k tomu dodať? Ešte raz, tento pozmeňovák bol prijatý preto, že Rudolf Huliak, minister, povedal, že cez neho to neprejde. Tie svoje hlasy na prijatie toho zákona ako celku by nedodal. Preto ste priniesli tento pozmeňovák. A na konci dňa výsledok bude taký, že obce, mestá si nebudú môcť umiestňovať stacionárne radary na svojom území. Nebudú môcť merať takýmto spôsobom rýchlosť. Nebudú mať výnos z toho v obecnej kase alebo v mestskej kase. Doprava nebude bezpečnejšia, doprava nebude plynulejšia a doprava nebude kľudnejšia. A za toto budeme ďakovať poslancom HLAS-u a celej vládnej koalícii, takže ďakujeme veľmi pekne. Faktická poznámka, pán poslanec, ďakujem veľmi pekne.